Ռեյ Ջեյ

Վիլյամս Ռեյ Նորվուդ կրտսեր (, ), ավելի հայտնի է որպես Ռեյ Ջեյ (), ամերիկացի երգիչ, երգերի հեղինակ, երաժշտական պրոդյուսեր, դերասան և ռեփեր։

Կարիերա
1997 թվականին թողարկել է իր դեբյուտային «Everything You Want» ալբոմը։ 2001 թվականին թողարկվում է նրա երկրորդ՝ «This Ain't a Game» անվանումը կրող ալբոմը, որը զբաղեցնում է 21-րդ հորիզոնականը Billboard 200 հիթ շքերթում։ «Raydiation» կոչվող նրա երրորդ ալբոմը թողարկվում է 2005 թվականին և Billboard 200-ում զբաղեցնում է 48-րդ հորիզոնականը։ Այդ ալբոմի «One Wish» սինգլը զբաղեցնում է 11-րդ հորիզոնականը Billboard Hot 100 հիթ շքերթում։

2007 թվականի փետրվարին նրա և ամերիկահայ հեռուստաաստղ Քիմ Քարդաշյանի սիրողական սեքս տեսանյութը հայտնվում է համացանցում, որը նրանք նկարահանել էին 2003 թվականին։ Այդ սկանդալից հետո, 2008 թվականին Ռեյ Ջեյը թողարկում է իր թվով չորրորդ՝ «All I Feel» ալբոմը, որը Billboard 200 հիթ շքերթում 7-րդ հորիզոնականն է զբաղեցնում։ Կոմերցիոն մեծ հաջողություն է ունենում ալբոմի «Sexy Can I» սինգլը, որը ընդգրկվում է միջազգային մի քանի հիթ շքերթում, իսկ Billboard Hot 100-ում զբաղեցնում է 3-րդ հորիզոնականը։

Սկավառակագրություն

Ստուդիական ալբոմներ 
 «Everything You Want» (1997)
 «This Ain't a Game» (2001)
 «Raydiation» (2005)
 «All I Feel» (2008)

Ծանոթագրություններ

Արտաքին հղումներ 
 Պաշտոնական կայք

Ամերիկացի երգիչներ
Ամերիկացի երգահաններ
Ամերիկացի երաժշտական պրոդյուսերներ
Ամերիկացի դերասաններ
Ամերիկացի ռեփերներ
21-րդ դարի ամերիկացի ռեփերներ
Ամերիկացի հիփ հոփ երգիչներ
Ամերիկացի տղա երեխա դերասաններ